搭伊同辰光交关受到启蒙运动熏陶个人一样，卡洛斯四世即位开始，就搞开明专制，反对教会权威，并且许诺要放开更多个管制。伊个第一个首相是白佛罗里达伯爵。伊也是一个有名个启蒙官僚。弗过，1789年爆发个法国大革命拿迭个步骤侪打乱哉。1789年挨末阶段开始，交关保守派建议卡洛斯四世弗要瞎三话四，重滔路易十六个覆辙。所以，伊就命令加强对言论个管制，对躁动分子严加看管。同时，重新恢复宗教审判局个权威。